Κόμπε

thumb|250px|Εναέρια άποψη του Κόμπε
To **Κόμπε** (ακριβέστερα **Κόομπε**, , Κόομπε-σι) είναι η πρωτεύουσα του νομαρχιακού διαμερίσματος Χιόγκο, στη νότια πλευρά του Χονσού. Απέχει περίπου 30 χιλιόμετρα από την Οζάκα και μαζί με την Οζάκα και το Κιότο, το Κόμπε αποτελεί τη μητροπολιτική περιοχή Κεϊχάνσιν. Σύμφωνα με την απογραφή του 2010, το Κόμπε έχει 1.544.873 κατοίκους, κατατάσσοντάς το ως την 5η μεγαλύτερη πόλη στην Ιαπωνία. Είναι λιμάνι στο κόλπο της Οζάκα.
## Ιστορία
Η παλαιότερη γραπτή αναφορά της περιοχής του Κόμπε προέρχεται από το Νίχον Σόκι (Χρονικά της Ιαπωνίας) και περιγράφει την ίδρυση του Ικούτα-τζίντζα το 201 μ.Χ. από την αυτοκράτειρα Τζίντζου.  Το Κόμπε δεν αποτέλεσε κατά τη διάρκεια του μεγαλύτερου μέρους της ιστορίας του πολιτική οντότητα, ούτε και στην περίοδο Έντο, όταν το λιμάνι ελεγχόταν άμεσα από το σογκουνάτο Τοκουγάβα. Η σημερινή πόλη ιδρύθηκε το 1889. Το 1956 έγινε ορισμένη πόλη.

Στις 17 Ιανουαρίου 1995 σημειώθηκε ο ισχυρός σεισμός του Χανσίν μεγέθους 7,2 Ρίχτερ με επίκεντρο το βόρειο μέρος του νησιού Αβάτζι. Τα θύματα του σεισμού στην πόλη του Κόμπε ανέρχονται σε 4571 νεκρούς και 14678 τραυματίες. Χιλιάδες κάτοικοι του Κόμπε έμειναν άστεγοι. Σημαντικά δημόσια κτήρια μεταξύ των οποίων το Δημαρχείο και κάποια νοσοκομεία είτε υπέστησαν ζημιές είτε κατέρρευσαν. Σημαντικές ζημιές υπέστη το λιμάνι της πόλης καθώς και το οδικό και σιδηροδρομικό δίκτυο της πόλης. Ένα μέρος της πόλης έκτασης 819,108 τ.μ. καταστράφηκε από τις 54 φωτιές, που ξέσπασαν μετά το σεισμό. Το 2002 άνοιξε το μουσείο μνήμης του σεισμού Κόμπε, για να τιμηθούν τα θύματα του σεισμού και να εκπαιδευτούν οι επισκέπτες σχετικά με θέματα, που αφορούν τους σεισμούς.  
 
## Πληθυσμιακή μεταβολή
Ο συνολικός αριθμός των κατοίκων της πόλης Κόμπε  κατά τις τελευταίες δεκαετίες σύμφωνα με την στατιστική υπηρεσία της Ιαπωνίας απεικονίζεται στον παρακάτω πίνακα:

## Οικονομία
Το Κόμπε ήταν μια από τις πόλεις που άρχισε το εμπόριο μετά τον αποκλεισμό που είχε επιβληθεί και θεωρείται ένα κοσμοπολίτικο λιμάνι. Αν και ο Μεγάλος σεισμός του Χανσίν το 1995 μείωσε την εξέχουσα θέση του Κόμπε ως λιμάνι, παραμένει το τέταρτο πιο πολυσύχναστο λιμάνι. Μετά το μεγάλο σεισμό του Χανσίν αυξήθηκε η ανεργία στην πόλη και οι τοπικές βιομηχανίες είτε μείωσαν την παραγωγή τους είτε μετέφεραν τις δραστηριότητές τους σε άλλες περιοχές της χώρας. Εταιρίες, που έχουν την έδρα τους στο Κόμπε, είναι η ASICS, η Kawasaki Heavy Industries και η Kobe Steel.

## Κλίμα
Το κλίμα στην πόλη Κόμπε είναι υγρό και υποτροπικό. Η μέση ετήσια θερμοκρασία στο Κόμπε είναι 16.1&nbsp;°C. Κατά μέσο όρο ο θερμότερος μήνας του έτους είναι ο Αύγουστος με μέση θερμοκρασία 27.8&nbsp;°C ενώ ο ψυχρότερος μήνας είναι ο Ιανουάριος με μέση θερμοκρασία 5.6&nbsp;°C. Η υψηλότερη θερμοκρασία, που έχει καταγραφεί είναι 38.3&nbsp;°C και έχει σημειωθεί μήνα Αύγουστο ενώ η χαμηλότερη καταγεγραμμένη θερμοκρασία είναι -7.2&nbsp;°C και έχει σημειωθεί μήνα Φεβρουάριο. Κατά μέσο όρο κάθε έτος έχουν καταγραφεί 157 ημέρες βροχής. Ο περισσότερος αριθμός ημερών με βροχή σημειώνεται κατά τον μήνα Μάρτιο και ο μικρότερος αριθμός ημερών με βροχή παρατηρείται κατά τον μήνα Ιανουάριο.

## Αδελφοποιημένες πόλεις
Έχει γίνει αδελφοποίηση με έξι πόλεις:

* Σιάτλ, Ουάσινγκτον, Η.Π.Α. (1957)
* Μαρσέϊγ, Γαλλία (1961)
* Ριο ντε Τζανέιρο, Βραζιλία (1969)
* Ρίγα, Λετονία (1974)
* Μπρίσμπέϊν, Αυστραλία (1985)
* Βαρκελώνη, Ισπανία (1993)

Επίσης, έχει γίνει αδελφοποίηση με τα παρακάτω λιμάνια:

* Ρότερνταμ, Ολλανδία (1967)
* Σιάτλ, Ουάσινγκτον, Η.Π.Α.  (1967)

## Εικόνες

Αρχείο:Kobe University Rokkodai Main Building.JPG|πανεπιστήμιο Ροκκοντάι στο Κόμπε, κύριο κτήριο
Αρχείο:Kobe Gakuin University Arise Campus.jpg|πανεπιστήμιο Γκακούιν στο Κόμπε
Αρχείο:Kobe - panoramio (4).jpg
Αρχείο:Suma beach 03.JPG|παραλία Σούμα
Αρχείο:Kobe Yukari Art Museum01n3264.jpg|μουσείο τέχνης Γιουκάρι (Yukari)
Αρχείο:Kobe city museum01 1920.jpg|μουσείο της πόλης Κόμπε (1920)
Αρχείο:Kobe fashion museum03bs3200.jpg|μουσείο μόδας στο Κόμπε
Αρχείο:Hakutsuru Sake Brewery Museum 2018 a.jpg|μουσείο ζυθοποιίας σάκε (Hakutsuru Sake Brewery Museum)
Αρχείο:Kobe Kobe Port Tower Blick auf die Kobe Bridge 2.jpg|γέφυρα του Κόμπε
Αρχείο:Kobe Meriken Park Oriental Hotel and Cruise ship "Concerto" at Kobe Port at night 2.jpg|λιμάνι του Κόμπε τη νύχτα
Αρχείο:Kobe Kobe Port Tower Blick auf die Harbour Area 05.jpg|περιοχή του λιμανιού
Αρχείο:Kobe Kobe Port Tower Blick auf die Harbour Area 23.jpg|περιοχή του λιμανιού
Αρχείο:Kitano-dori Street in Kitano-cho, Kobe.jpg|περιοχή Κιτάνο στο Κόμπε
Αρχείο:Kobe kitano thomas house07 2816.jpg|περιοχή Κιτάνο στο Κόμπε


## Παραπομπές


## Εξωτερικοί σύνδεσμοι

*  Επίσημη ιστοσελίδα του Κόμπε
*  Πληροφορίες για το Κόμπς (Kobe City Info)
*Κόμπε, Ιαπωνία άρθρο στην ιστοσελίδα www.newworldencyclopedia.org

Κατηγορία:Πόλεις της Ιαπωνίας
Κατηγορία:Λιμένες της Ασίας